b'\n_START_ARTICLE_\nMarina Aitova\n_START_SECTION_\nUra\n_START_PARAGRAPH_\nAitova esiintyi kansainv\xc3\xa4lisill\xc3\xa4 areenoilla ensi kerran 2003 sis\xc3\xa4ratojen maailmanmestaruuskilpailuissa sek\xc3\xa4 samana kes\xc3\xa4n\xc3\xa4 ulkoratojen MM-kilpailuissa. Kummallakin kerralla h\xc3\xa4n j\xc3\xa4i karsintoihin. Seuraavan kerran h\xc3\xa4n edusti maataan vuoden 2004 kes\xc3\xa4olympialaisissa Ateenassa, mutta tulos 185 cm ei riitt\xc3\xa4nyt varsinaiseen kilpailuun._NEWLINE_Vuoden 2007 MM-kisoissa h\xc3\xa4n selvitti karsinnat ja sijoittui lopputuloksissa seitsem\xc3\xa4nneksi. 2008 Aitova kilpaili sis\xc3\xa4ratojen MM-kisoissa ja vuoden 2008 kes\xc3\xa4olympialaisissa, jossa sijoitus oli kymmenes. Vuoden 2009 MM-kisoissa Aitova j\xc3\xa4i j\xc3\xa4lleen karsintoihin. 2010 sis\xc3\xa4ratojen Aasian mestaruuskilpailuissa Aitova voitti kultaa kisaenn\xc3\xa4tyst\xc3\xa4 sivuavalla tuloksella 193 cm.'